
***OBAVIJEST ZA TESTIRANJE DJECE OBVEZNIKA ZA UPIS U PRVI RAZRED OSNOVNE ŠKOLE ŽITNJAK***

*Dragi roditelji budućih prvaša,*

testiranja za naše buduće prvaše održati će se u **utorak 26.5.2020.** i **srijedu 27.5.2020**. godine. Na Vaše kućne adrese doći će službeni poziv s nekim od dva navedena datuma i vremenom dolaska s djetetom u školu. S obzirom da roditeljima i dalje nije odobren ulazak u školu, ispred ulaza u školu će dijete preuzeti jedan od članova stručnog povjerenstva s kojim će dijete odlaziti na testiranje. Za vrijeme testiranja, roditelj će zajedno s učiteljem razredne nastave ispunjavati upitnik i predati potrebnu dokumentaciju. **Molimo Vas da budete točni i da ne kasnite na testiranje** jer je isto organizirano s vremenskim odmakom od 15 minuta između testiranja svakog djeteta sukladno epidemiološkim uputama HZJZ-a. Također, podsjećamo da prilikom dolaska na testiranje ponesete svu potrebnu dokumentaciju (i dodatnu dokumentaciju ukoliko želite da dijete pohađa produženi boravak).

**LIJEČNIČKI PREGLED – DZ PEŠĆENICA**  

Već smo Vas prije informirali kako drugi dio testiranja za upis u prvi razred osnovne škole podrazumijeva liječnički pregled kod školske liječnice. Naša školska liječnica je dr. Daniela Franulić (DZ Pešćenica). Kod nje se trenutno jedino možete naručiti putem aplikacije ***Terminko***. Ovdje vam opisujemo na koji način se naručiti preko aplikacije za liječnički pregled.

**KORACI ZA NARUČIVANJE PREKO APLIKACIJE TERMINKO:**

1. Instalirajte aplikaciju ***Terminko*** na kompjutoru ili pametnom telefonu (važno je da imate pristup internetu). Kada instalacija završi uđite u aplikaciju i pratite sljedeće korake.

2. Upišite adresu prebivališta vašeg djeteta (dovoljno je upisati puni naziv ulice) nakon čega vam *Terminko* izbaci rezultate gdje vidite osnovnu školu kojoj dijete pripada i liječnika školske medicine (za Oš Žitnjak dr. Daniela Franulić)

3. Klikom na školskog liječnika ili školu dolazite do detaljnog opisa pregleda za upis u prvi razred.

4. Klikom na opciju ***Naprijed*** krećete u odabir ponuđenih termina za liječnički pregled (odabirete datum i vrijeme dolaska).

5. U posljednjem koraku upisujete djetetove podatke (ime i prezime, datum rođenja te napomene koji bi nam mogle biti važne za upis djeteta i svoje kontakt podatke br. mobitela i e-mail adresu). Nakon ispunjavanja kliknite na opciju *Pročitao sam uvjete korištenja i slažem se s njima* (otvoriti će vam se novi prozor s uvjetima korištenja pa prije nego ih kliknete pročitajte iste). Kako biste potvrdili unesene podatke morate se složiti s uvjetima korištenja aplikacije.

6. Klikom na opciju ***Naprijed*** možete pregledati točnost podataka, a potom ih ***Potvrditi***. Nakon toga na Vašu e-mail adresu stiže e-mail s detaljnim uputama što sve trebate napraviti do svog termina narudžbe.